ᱛᱟᱯᱤᱝ, ᱨᱟᱢᱜᱚᱲ

ᱴᱟᱯᱤᱝ (ᱡᱟᱦᱟᱸ ᱫᱚ ᱛᱟᱯᱤᱱ ᱦᱚᱸ ᱠᱚ ᱢᱮᱛᱟᱜᱼᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱦᱩᱰᱤᱧ ᱦᱟᱹᱴᱤᱧ ᱨᱮ ᱢᱟᱱᱰᱩ ᱥᱤ.ᱰᱤ ᱵᱞᱚᱠ ᱨᱮᱱᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ ᱾

ᱚᱛᱱᱚᱜ

ᱴᱷᱟᱶ                      
ᱴᱟᱯᱤᱱ ᱫᱚ  ᱨᱮ ᱢᱮᱱᱟᱜᱼᱟ ᱾

ᱴᱚᱴᱷᱟ ᱢᱤᱫ ᱧᱮᱱᱮᱞ
ᱨᱟᱢᱜᱚᱲ ᱨᱮ ᱢᱤᱫ ᱡᱤᱣᱤ ᱠᱚᱭᱞᱟ ᱠᱷᱟᱫᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱾ ᱥᱟᱶᱛᱮ ᱢᱮᱯ ᱨᱮ ᱮᱛᱚᱢ ᱠᱟᱨᱟᱱᱯᱩᱨᱟ ᱠᱚᱞ ᱯᱷᱤᱞᱰ, ᱨᱟᱢᱜᱚᱲ ᱠᱚᱞ ᱯᱷᱤᱞᱰ ᱟᱨ ᱯᱟᱹᱪᱷᱤᱢ ᱵᱚᱠᱟᱨᱚ ᱠᱚᱞ ᱯᱷᱤᱞᱰ ᱨᱮ ᱯᱟᱥᱱᱟᱣ ᱟᱠᱟᱱ ᱛᱟᱞᱢᱟ ᱠᱚᱞ ᱯᱷᱤᱞᱰ ᱨᱮᱱᱟᱜ ᱢᱚᱲᱮ ᱚᱯᱟᱨᱮᱥᱚᱱᱟᱞ ᱴᱚᱴᱷᱟ ᱨᱮᱱᱟᱜ ᱞᱤᱸᱠ ᱮᱢ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱩᱨᱩᱭ ᱜᱚᱴᱟᱝ ᱥᱤ.ᱰᱤ ᱵᱞᱚᱠ ᱠᱷᱚᱱ ᱯᱩᱱᱭᱟᱹ ᱨᱮ ᱠᱚᱭᱞᱟ ᱠᱷᱟᱫᱟᱱ ᱢᱮᱱᱟᱜᱼᱟ ᱯᱟᱛᱨᱟᱛᱩ, ᱨᱟᱢᱜᱚᱲ, ᱢᱟᱱᱰᱩ ᱟᱨ ᱪᱤᱛᱚᱨᱯᱩᱨ ᱾ ᱱᱚᱶᱟ ᱵᱞᱚᱠ ᱠᱚᱨᱮ ᱥᱮᱱᱥᱟᱥ ᱵᱟᱡᱟᱨ ᱠᱚ ᱨᱮᱱᱟᱜ ᱵᱟᱹᱲᱛᱤ ᱞᱮᱱᱡᱮᱨ ᱱᱟᱠᱥᱟ ᱨᱮ ᱧᱮᱞᱚᱜ ᱠᱟᱱᱟ ᱾ ᱥᱩᱢᱩᱝ ᱵᱟᱨᱭᱟ ᱵᱞᱚᱠ, ᱜᱳᱞᱟ ᱟᱨ ᱫᱩᱞᱢᱤ, ᱫᱚ ᱥᱟᱱᱟᱢ ᱞᱮᱠᱟ ᱟᱹᱛᱩ ᱴᱚᱴᱷᱟ ᱠᱟᱱᱟ ᱾ ᱨᱟᱢᱜᱚᱲ ᱦᱚᱱᱚᱛ ᱫᱚ ᱪᱷᱳᱴᱟ ᱱᱟᱜᱽᱯᱩᱨ ᱢᱟᱪᱷᱟ ᱨᱮᱱᱟᱜ ᱛᱟᱞᱢᱟ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱟᱨ ᱜᱷᱟᱹᱴᱤ ᱫᱚ ᱵᱟᱹᱲᱛᱤ ᱦᱚᱱᱚᱛ ᱮ ᱮᱥᱮᱫᱟ ᱾ ᱜᱷᱟᱹᱴᱤ ᱨᱮᱱᱟᱜ ᱠᱚᱧᱮ ᱟᱨ ᱮᱛᱚᱢ ᱥᱮᱫ ᱩᱥᱩᱞ ᱡᱟᱜᱟ ᱨᱮᱱᱟᱜ ᱵᱤᱨ ᱴᱚᱴᱷᱟ ᱱᱚᱠᱥᱟ ᱨᱮ ᱧᱮᱞᱚᱜᱼᱟ (ᱩᱢᱩᱞ ᱴᱚᱴᱷᱟ ᱪᱤᱱᱦᱟᱹᱭ ᱢᱮ) ᱾ ᱪᱷᱳᱴᱟᱱᱟᱜᱽᱯᱩᱨ ᱨᱮ ᱟᱯᱱᱟᱨ ᱞᱮᱠᱟᱱ ᱪᱚᱨᱚᱠ ᱢᱮᱱᱟᱜᱼᱟ... ᱜᱚᱴᱟ ᱴᱚᱴᱷᱟ ᱜᱮ ᱩᱭᱦᱟᱹᱨᱚᱜ ᱞᱮᱠᱟᱱ ᱡᱚᱛᱚ ᱠᱷᱚᱱ ᱢᱚᱱᱮ ᱞᱮᱠᱟᱱ ᱥᱤᱱ ᱠᱚ ᱨᱮᱭᱟᱜ ᱢᱤᱫ ᱛᱷᱟᱨ ᱮ ᱛᱮᱭᱟᱨ ᱟᱠᱟᱫᱟ ᱾ ᱯᱟᱹᱪᱷᱞᱟᱹ ᱨᱮ ᱥᱟᱺᱜᱤᱧ ᱫᱷᱟᱹᱨᱤᱡ ᱯᱟᱥᱱᱟᱣ ᱟᱠᱟᱱ ᱵᱩᱨᱩ ᱠᱚ, ᱡᱚᱠᱷᱚᱱ ᱢᱟᱨᱥᱟᱞᱚᱜ ᱠᱟᱱᱟ, ᱞᱤᱞ ᱥᱮ ᱵᱮᱝᱜᱟᱲ ᱨᱚᱝ ᱨᱮᱱᱟᱜ ᱦᱟᱦᱟᱲᱟ ᱪᱟᱢᱠᱟᱣ ᱮᱢᱚᱜ ᱠᱟᱱᱟ, ᱥᱩᱨ ᱨᱮᱱᱟᱜ ᱵᱩᱨᱩ ᱠᱚ, ᱦᱟᱹᱨᱭᱟᱹᱲ ᱨᱚᱝ ᱨᱮᱱᱟᱜ ᱥᱟᱱᱟᱢ ᱩᱢᱩᱞ ᱨᱮ ᱢᱚᱱᱮ ᱟᱨ ᱪᱚᱨᱚᱠ ᱛᱮ ᱯᱮᱨᱮᱡ, ᱦᱮᱸᱫᱮ ᱥᱮ ᱯᱮᱸᱰᱨᱟᱝ ᱨᱚᱝ ᱨᱮᱱᱟᱜ ᱛᱤᱝᱜᱩ ᱪᱟᱹᱴᱟᱹᱭᱱᱤ ᱠᱚ ᱢᱮᱱᱟᱜᱼᱟ, ᱟᱨ ᱞᱟᱛᱟᱨ ᱨᱮ ᱢᱮᱱᱟᱜ ᱵᱨᱟᱣᱱ ᱢᱟᱭᱫᱟᱱ ᱫᱚ ᱟᱠᱚᱣᱟᱜ ᱨᱚᱝ ᱨᱮᱱᱟᱜ ᱫᱚᱠᱟᱱ ᱠᱚ ᱢᱮᱱᱟᱜᱼᱟ ᱾"

ᱱᱳᱴᱥ: ᱥᱟᱶᱛᱮ ᱮᱢ ᱟᱠᱟᱱ ᱢᱟᱱᱪᱤᱛᱟᱹᱨ ᱨᱮ ᱦᱚᱱᱚᱛ ᱨᱮᱱᱟᱜ ᱠᱤᱪᱷᱩ ᱧᱩᱛᱩᱢᱟᱱ ᱡᱟᱭᱜᱟ ᱠᱚ ᱚᱞ ᱟᱠᱟᱱᱟ ᱾ ᱢᱟᱱᱪᱤᱛᱟᱹᱨ ᱨᱮ ᱪᱤᱱᱦᱟᱹ ᱟᱠᱟᱱ ᱡᱚᱛᱚ ᱴᱷᱟᱶ ᱢᱟᱨᱟᱝ ᱯᱩᱨᱟᱹ ᱥᱠᱨᱤᱱ ᱢᱟᱱᱪᱤᱛᱟᱹᱨ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾

ᱦᱚᱲᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱮᱯᱤᱝ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕,᱐᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱒,᱖᱖᱘ (᱕᱓%) ᱠᱚᱲᱟ ᱟᱨ ᱒,᱔᱑᱒ (᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱥᱮᱨᱢᱟ ᱩᱢᱮᱨ ᱨᱮ ᱦᱚᱲ ᱮᱞ ᱫᱚ ᱖᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱴᱮᱯᱤᱝ ᱨᱮ ᱥᱤᱠᱷᱱᱟᱹᱛ ᱟᱠᱟᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱓,᱔᱓᱒ ᱦᱚᱲ ᱠᱚ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱩᱢᱮᱨ ᱦᱚᱲ ᱠᱚᱣᱟᱜ ᱗᱗.᱘᱘%) ᱛᱟᱦᱮᱸ ᱠᱟᱱᱟ ᱾

ᱤᱱᱯᱷᱨᱟᱥᱴᱨᱟᱠᱪᱟᱨ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱒᱐᱑᱑ ᱞᱮᱠᱟᱛᱮ, ᱨᱟᱢᱜᱚᱲ ᱴᱮᱯᱤᱝ ᱫᱚ ᱘.᱕᱐᱑ ᱥᱠᱟᱭᱟᱨ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱟᱜᱟᱨᱤᱭᱟᱹ ᱥᱩᱵᱤᱫᱷᱟ ᱠᱚ ᱢᱩᱸᱫᱽ ᱨᱮ ᱱᱚᱸᱰᱮ ᱫᱚ ᱠᱷᱩᱞᱟᱹ ᱟᱨ ᱵᱚᱸᱫᱽ ᱱᱟᱞᱤ ᱥᱟᱶᱛᱮ ᱕ ᱠᱤᱞᱚᱢᱤᱴᱚᱨ ᱥᱟᱸᱜᱷᱟᱨ ᱛᱟᱦᱮᱸ ᱠᱟᱱᱟ, ᱨᱟᱠᱷᱟ ᱫᱟᱜ ᱥᱟᱯᱷᱟᱭ ᱨᱮ ᱥᱟᱯᱷᱟ ᱫᱟᱜ, ᱴᱩᱵᱽᱣᱮᱞ/ᱵᱚᱨᱣᱮᱞ, ᱚᱵᱷᱟᱨᱦᱮᱰ ᱴᱟᱝᱠ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮ ᱑,᱒᱘᱒ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱵᱤᱡᱽᱞᱤ ᱡᱩᱲᱟᱹᱣ, ᱒᱓ ᱜᱚᱴᱟᱝ ᱥᱚᱲᱚᱠ ᱨᱮ ᱢᱟᱨᱥᱟᱞ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱨᱮ ᱱᱚᱸᱰᱮ ᱫᱚ ᱖ ᱜᱚᱴᱟᱝ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱰᱤᱥᱯᱮᱱᱥᱟᱨᱤ, ᱢᱤᱫᱴᱟᱹᱝ ᱦᱚᱲᱢᱚ ᱥᱟᱶᱟᱨ ᱛᱟᱞᱢᱟ, ᱖ ᱜᱚᱴᱟᱝ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ, ᱙ ᱜᱚᱴᱟᱝ ᱡᱟᱱᱟᱢ ᱦᱚᱯᱚᱱ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ, ᱕ ᱜᱚᱴᱟᱝ ᱡᱟᱱᱟᱢ ᱦᱚᱯᱚᱱ ᱚᱲᱟᱜ, ᱗ ᱜᱚᱴᱟᱝ ᱱᱚᱨᱥᱤᱝ ᱚᱲᱟᱜ, ᱢᱤᱫᱴᱟᱹᱝ ᱨᱟᱱ ᱫᱚᱠᱟᱱ ᱢᱮᱱᱟᱜᱼᱟ ᱾ ᱥᱮᱪᱮᱫ ᱵᱮᱵᱚᱥᱛᱟ ᱨᱮ ᱯᱩᱱᱭᱟᱹ ᱯᱨᱟᱭᱢᱟᱨᱤ ᱟᱥᱲᱟ, ᱢᱤᱫᱴᱟᱹᱝ ᱛᱟᱞᱟ ᱟᱥᱲᱟ, ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱢᱟᱱᱰᱩ ᱨᱮ ᱮᱴᱟᱜ ᱥᱮᱪᱮᱫ ᱥᱩᱵᱤᱫᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱛᱮ ᱛᱮᱭᱟᱨ ᱟᱠᱟᱱ ᱢᱤᱫ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱫᱚ ᱛᱟᱦᱮᱸ ᱠᱟᱱᱟ ᱠᱚᱭᱞᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱮᱱᱴᱨᱟᱞ ᱠᱚᱞᱯᱷᱤᱞᱰᱥ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱴᱚᱴᱷᱟ ᱨᱮ ᱢᱮᱱᱟᱜ ᱯᱨᱚᱡᱮᱠᱴ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱯᱮᱨᱮᱡ ᱤᱥᱴ ᱚᱯᱮᱱ ᱠᱟᱥᱴ, ᱠᱮᱰᱞᱟ ᱟᱱᱰᱟᱨᱜᱨᱟᱣᱩᱱᱰ, ᱠᱮᱰᱞᱟ ᱚᱯᱮᱱ ᱠᱟᱥᱴ, ᱛᱟᱯᱤᱱ ᱚᱯᱮᱱ ᱠᱟᱥᱴ, ᱡᱷᱟᱨᱠᱷᱚᱸᱰ ᱚᱯᱮᱱ ᱠᱟᱥᱴ, ᱠᱮᱰᱞᱟ ᱣᱟᱥᱨᱤ ᱟᱨ ᱴᱚᱴᱷᱟᱠᱤᱭᱟᱹ ᱟᱨ/ᱣᱟᱨᱠᱥᱚᱯ ᱾ ᱴᱚᱴᱷᱟᱠᱤᱭᱟᱹ ᱳᱯᱷᱤᱥ ᱪᱚᱨᱦᱤ, ᱯᱚᱥᱴ ᱚᱯᱷᱤᱥ ᱫᱚ ᱪᱚᱨᱦᱤ ᱘᱒᱕᱓᱓᱖ ᱨᱮ ᱢᱮᱱᱟᱜᱼᱟ ᱾

ᱦᱚᱲᱢᱚ ᱥᱟᱶᱟᱨ
ᱥᱮᱱᱴᱨᱟᱞ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ ᱨᱮᱱᱟᱜ ᱯᱨᱮᱢᱱᱚᱜᱚᱨ, ᱴᱮᱯᱤᱝ ᱨᱮ ᱮᱥ.ᱥᱤ ᱴᱮᱯᱤᱝ ᱴᱚᱴᱷᱟᱠᱤᱭᱟᱹ ᱟᱥᱯᱟᱛᱟᱞ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱒᱐ ᱜᱚᱴᱟᱝ ᱵᱮᱰ ᱟᱨ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱢᱮᱰᱤᱠᱟᱞ ᱚᱯᱷᱤᱥᱚᱨ ᱢᱮᱱᱟᱭᱟ ᱾ ᱱᱚᱶᱟ ᱨᱮ ᱮᱠᱥ-ᱨᱮ, ᱞᱮᱵᱚᱨᱴᱚᱨᱤ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱮᱢᱵᱩᱞᱮᱱᱥ ᱦᱚᱸ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ